H **Parimatch** είναι μια διεθνής εταιρεία αθλητικών στοιχημάτων και έχει την έδρα της στην πόλη Λεμεσό της Κύπρου. Η εταιρεία λειτουργεί διαδικτυακά αλλά και με πρακτορεία  σε πολλές χώρες του κόσμου έχοντας στην κατοχή της διεθνείς και τοπικές άδειες. Συγκεκριμένα η εταιρεία δραστηριοποιείται σε Κύπρο, Λευκορωσία, Καζακστάν, Τανζανία, Ρωσία, Τατζικιστάν κ.ά.

Ιστορία
-------

Η Εταιρεία στοιχημάτων Parimatch ιδρύθηκε το 1994 στο Κίεβο. Τα πρώτα τέσσερα χρόνια εξελισσόταν ραγδαίως ανοίγοντας πρακτορεία στοιχημάτων όχι μόνο στο Κίεβο, αλλά και σε άλλες πόλεις της Ουκρανίας.

Το 2000 η εταιρεία Parimatch ξεκίνησε να δραστηριοποιείται στα διαδικτυακά στοιχήματα γίνοντας μία από τις πρώτες εταιρείες στοιχημάτων στην ΚΑΚ, που παρείχε τέτοια δυνατότητα στους καταναλωτές της. Σήμερα στην εταιρεία Parimatch εργάζονται περισσότεροι από 200 προγραμματιστές.

Μετά την επιτυχή έναρξη του διαδικτυακού στοιχήματος η Εταιρεία συνέχισε την ανάπτυξή της σε νέες αγορές και το 2004 εισήλθε στην αγορά της Λευκορωσίας όπου σήμερα κατέχει την ηγετική θέση στον κλάδο. Την επόμενη χρονιά το 2005, άρχισε τη δραστηριότητά της στη Μολδαβία και στη Γεωργία.

Το 2012 η ιστοσελίδα αναβαθμίστηκε σημαντικά και προσφέρθηκαν διάφορες πρόσθετες υπηρεσίες στους πελάτες, και μετέπειτα ήταν επίσης διαθέσιμη η έκδοση της ιστοσελίδας για κινητά και οι εφαρμογές για τα λειτουργικά συστήματα iOS και Android.

Κατά την περίοδο από το 2011 ως το 2016 η Εταιρεία τροποποιήθηκε, επέκτεινε τα σύνορά της και άλλαξε τον τρόπο ανάπτυξής της.

Τον Μάρτιο του 2015 η Parimatch ανοίγει το πρώτο της πρακτορείο στοιχημάτων στο Καζακστάν.

Στην αρχή του 2017 η Parimatch μπήκε στην αγορά της Τανζανίας βάσει της σύμβασης δικαιοχρησίας, και τον Φεβρουάριο του 2018 φτιάχνει την ιστοσελίδα parimatch.com.cy και γίνεται μία από τις πρώτες εταιρείες στοιχημάτων που πήραν άδεια για online στοίχημα στην Κύπρο.

Στις 6 Φεβρουαρίου 2019 ο Κόνορ ΜακΓκρέγκορ γίνεται brand ambassador της Parimatch και παράλληλα η εταιρεία κάνει παρουσίαση του rebranding της.

Στις 4 Ιουλίου 2019 ο Μάικ Τάισον γίνεται ο δεύτερος brand ambassador.

Online δραστηριότητα
--------------------

Η πρώτη ιστοσελίδα της εταιρείας Parimatch φτιάχτηκε το 2000. Σήμερα υπάρχουν 7 επίσημες ιστοσελίδες που αντιπροσωπεύουν την εταιρεία σε διάφορες χώρες. Η διεθνής έκδοση του ιστότοπου (parimatch.com) λειτουργεί βάσει της άδειας Curacao. Για τη Λευκορωσία, το Καζακστάν και την Κύπρο δημιουργήθηκαν ξεχωριστές ιστοσελίδες οι οποίες λειτουργούν σύμφωνα με τις απαιτήσεις της νομοθεσίας της κάθε χώρας. Στη Ρωσία και στην Τανζανία η εταιρεία Parimatch δραστηριοποιείτε με  συνεταίρους βάσει της σύμβασης δικαιοχρησίας.

Η Parimatch δίνει ιδιαίτερη έμφαση στον τομέα του στοιχήματος μέσω κινητού τηλεφώνου. Κατά μέσο όρο μέσω των κινητών συσκευών γίνονται 20% των στοιχημάτων με τον μεγαλύτερο δείκτη να είναι στο Καζακστάν με 30%.

ESports
-------

Η Εταιρεία στοιχημάτων προσφέρει τη δυνατότητα για στοιχηματισμό και σε eSports αθλήματα. Ανάμεσά τους είναι:

* Counter-Strike
* Dota2
* League of Legends

Υπάρχουν διαθέσιμα πληθώρα τουρνουά και online πρωταθλήματα.

Χορηγία
-------

Τον Ιούλιο του 2018 η Parimatch και το UFC (Ultimate Fighting Championship) υπέγραψαν τη διμερή συμφωνία εταιρικής σχέσης. Κατά τη συμφωνία αυτή η Εταιρεία θα είναι επίσημος συνεργάτης στοιχημάτων του UFC σε όλη την περιοχή EMEA  (Ευρώπη, Εγγύς Ανατολή, Αφρική). Η εταιρεία Parimatch παρουσίασε την πρώτη στον κόσμο εκδήλωση του UFC στη Ρωσία – UFC FIGHT NIGHT® MOSCOW που έγινε στις 15 Σεπτεμβρίου 2018 στο Ολυμπιακό Στάδιο της Μόσχας. Επίσης η Parimatch υποστηρίζει την eSports ομάδα Virtus.pro.

Βραβεία
-------

Τον Νοέμβριο του 2018 σύμφωνα με τα στοιχεία της online ιστοσελίδας www.online-bookmakers.com η Parimatch κατείχε την 6η θέση στο ΤΟΠ-10 των καλύτερων εταιρειών στοιχημάτων του κόσμου.

Η εταιρεία επίσης έλαβε το βραβείο SBC Awards 2019 Marketing Campaign of the Year.

Παραπομπές
----------

1. ↑  «BF Games partners with Parimatch». *European Gaming Industry News* (στα Αγγλικά). 20 Ιανουαρίου 2020. Ανακτήθηκε στις 13 Φεβρουαρίου 2020.
2. ↑  «Pari Match opens 12th cashbox in Kazakhstan». *www.yogonet.com* (στα Αγγλικά). Ανακτήθηκε στις 13 Φεβρουαρίου 2020.
3. ↑  Reinsmith, Trent. «Conor McGregor's Return Fight Announcement Feels Like A PR Move». *Forbes* (στα Αγγλικά). Ανακτήθηκε στις 13 Φεβρουαρίου 2020.
4. ↑  «MMA superstar McGregor unveils new branding for Parimatch». *SBC News* (στα Αγγλικά). 6 Φεβρουαρίου 2019. Ανακτήθηκε στις 13 Φεβρουαρίου 2020.
5. ↑  «Parimatch pens deal with boxing legend Tyson». *SBC News* (στα Αγγλικά). 5 Ιουλίου 2019. Ανακτήθηκε στις 13 Φεβρουαρίου 2020.
6. ↑  Taylor, Jonathan (5 Αυγούστου 2019). «Mike Tyson: Why I put my name with Parimatch». *iGaming Times* (στα Αγγλικά). Ανακτήθηκε στις 13 Φεβρουαρίου 2020.
7. ↑  «Parimatch Review: Everything You Need to Know About the Popular Betting Company | Slotegrator». *slotegrator.pro* (στα Αγγλικά). Αρχειοθετήθηκε από το πρωτότυπο στις 13 Φεβρουαρίου 2020. Ανακτήθηκε στις 13 Φεβρουαρίου 2020.
8. ↑  Оферта, при согласованном использовании материалов необходима ссылка на ресурс. «Гендиректор холдинга «Пари-Матч» рассказал о деятельности компании и перспективах беттинга | Casino Forum Batumi». *batumicasinoforum.com* (στα Ρωσικά). Αρχειοθετήθηκε από το πρωτότυπο στις 13 Φεβρουαρίου 2020. Ανακτήθηκε στις 13 Φεβρουαρίου 2020.
9. ↑  Φασουλόπουλος, Γιώργος. *Οι αντιλήψεις των μαθητών για τη σχέση εντατικών φυσικών μεγεθών με την ποσότητα του συστήματος και οι συνέπειες τους στη διδασκαλία*. National Documentation Centre. .
10. ↑  Narayan, Niji (16 Ιουλίου 2018). «Parimatch signs international UFC deal». *European Gaming Industry News* (στα Αγγλικά). Ανακτήθηκε στις 13 Φεβρουαρίου 2020.
11. ↑  «UFC Fight Night 136: Hunt vs. Oleinik | MMA Junkie» (στα Αγγλικά). Ανακτήθηκε στις 17 Φεβρουαρίου 2020.
12. ↑  «Post-release 2015 | Russian Gaming Week». *RGW Moscow 2020* (στα Αγγλικά). Ανακτήθηκε στις 13 Φεβρουαρίου 2020.
13. ↑  «SBC Awards 2019 Sees Record 34 Companies Enjoy Success». *SBC News* (στα Αγγλικά). 4 Δεκεμβρίου 2019. Ανακτήθηκε στις 13 Φεβρουαρίου 2020.

Εξωτερικοί σύνδεσμοι
--------------------

* Επίσημος ιστότοπος